Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: 337.; 50/1998. (XI. 27.) AB határozat, ABH 1998, 387, 400.]
Paragraph Index: 345

337.; 50/1998. (XI. 27.) AB határozat, ABH 1998, 387, 400.] Mindebből az következik, hogy a jogrendszer egészének 2000/120. szám kell a hátrányos megkülönböztetés lehetőségét kizárnia, illetve a hátrányos megkülönböztetés elleni védelem eszközeit és garanciáit megteremtenie. Az Alkotmánybíróság álláspontja szerint tehát a diszkrimináció-ellenes szabályozás „ágazati tagoltsága” nem eredményez önmagában alkotmányellenességet. A diszkrimináció-ellenes szabályozás többszintű rendszerben, a generális alkotmányos szabályhoz kapcsolódóan az egyes nagyobb jogterületekre, jogágakra lebontott megvalósítása nem alkalmatlan a hátrányos megkülönböztetés elleni hatékony fellépés biztosítására. A szabályozásban természetesen mutatkozhatnak hiányosságok; előfordulhat, hogy a tagolt szabályozás egyes hátrányos megkülönböztetést megvalósító esetekre nem tartalmaz rendelkezést. Ezt megfelelő indítvány alapján, vagy adott esetben hivatalból az Alkotmánybíróságnak kell megállapítania.

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes